新發現這間新食店, 係一對韓國夫婦開的, 淨係韓式炸雞!炸雞分4種味, 蒜味, 醬油, 甜酸及大辣.  佢地好叻, 識得擺晒4款係度俾人試食, 等你試過好食至幚襯, 我都係試食完先幚襯大辣好惹味, 亦好夠辣, 唔飲汽水唔得, 不過就真係好好味, 仲要夾左幾舊韓國年糕過你添呀, 真係抵晒!佢地分唔同杯唔同價錢, 我地食$28都好多舊下, 仲要啖啖肉, 冇呃秤絕對推介, 因為係正宗韓國人煮, 仲耍唔係貴(出面都唔只呢個價, 仲要係流水作業式同唔好食呢)!